Käes on külm ja kõle sügis. Blogipostitustes on olnud jälle päris pikk paus, aga vahepeal on ka palju juhtunud. Minu blogi on saanud ootamatult aastaseks... Aeg lendab! Minust endast on saanud õpilane Viljandi Kultuuriakadeemias ja kõigele lisaks sadas eile maha selle sügise esimene lumi, mida pole sugugi vähe ja jätkub ka tänaseks.  Tänases postituses näitan salvakatrükiga kaunistatud küünlaid. Olen teinud neid  varemgi ja kõik enne pildile püüdmist kahjuks ära kinkinud.  Loodan vaikselt käsitöölainele tagasi saada - paar väikest tellimust on tulnud ja mõni idee, mida lihtsalt proovida tahaks, on ka.